Luettelo televisiosarjan Kotiin takaisin jaksoista
Jaksot > Kuudes tuotantokausi (2018)

George ja Sarah ovat menneet naimisiin. Elizabethia mietityttää maailman muutokset. Anna on menestyskirjailija ja raskaana Henrylle, mutta ei tiedä, kertoako asiasta. Olivia joutuu pohtimaan hänen ja Matthew’n suhteen tulevaisuutta, kun Matthew haluaa paljastaa vauvojen vaihdon Georgien biologiselle äidille. James palaa Invernessiin Harryn kanssa ja saa Henryn mustasukkaiseksi. James perustaa yrityksen, johon pyytää Carolynia työntekijäksi. Rettelöitsijä Stan O'Rourke aiheuttaa ongelmia niin Bligheille kuin naistenklinikalle.
| Jakso | Nimi | Ensiesitys Australiassa | Ensiesitys Suomessa | Katsojia (Australia; milj> ) | Katsojia (Suomi) |
| --- | --- | --- | --- | --- | --- |

| 6x01 (58) | Myötä- ja vastoinkäymisissä / For Better or Worse |  19. elokuuta 2018 |  12. lokakuuta 2018 | 0,14 | 572 000 |
Kauden tapahtumat alkavat huhtikuussa 1959. Anna on kihloihin menneiden Olivian ja Matthewin kanssa Havaijilla, jossa Olivia harkitsee kertovansa Matthewille totuuden Georgien isyydestä. Anna on tullut raskaaksi, mutta ei aio kertoa asiasta Henrylle. Sarah ja George ovat palanneet kibbutsilta Israelista ja menneet naimisiin jakaen nyt vihkivalat läheisten ympäröimänä Ash Parkissa. George oli harkinnut yhteistä uskoa Sarahin kanssa, mutta ei kuitenkaan ollut kääntynyt juutalaisuuteen. Myös James palaa Ash Parkiin mutta Harryn kanssa, ja suututtaa Henryn, jolle hän oli luvannut yhteistä tulevaisuutta. Dawnin synnytys käynnistyy, mutta hän ei ole kertonut Roylle että synnytys on hengenvaarallinen johtuen edellisen raskauden komplikaatioista. Öykkäri Stan O’Rourke saa töitä Ash Parkista.

| 6x02 (59) | Maan suola / Salt of the Earth |  26. elokuuta 2018 |  15. lokakuuta 2018 | 0,11 | 577 000 |
Sarah tukee Royta, joka on murtunut Dawnin ja vastasyntyneen kuolemasta. Elizabeth epäilee asemaansa perheessä, kun hän ei ole enää Ash Parkin emäntä. Matthew asettaa hänen ja Olivian suhteen jatkumisen ehdoksi, että Georgien biologiselle äidille kerrotaan vauvojen vaihdosta. Carolyn päättää ottaa hoidettavakseen PR-tehtäviä Jamesin uudesta yrityksestä Sydneyssä. Carolyn ei kuitenkaan tiedä, että Jamesin palkkaama sisustaja ja hänen työkaverinsa Delia on Carolynin vanha heila. Naisten klinikalla riehuneen Stan O’Rourken vaimo ja lapset ottavat hatkat ja hän pitää Henryä osallisena.

| 6x03 (60) | Valoa kohti / Darkness and Light |  2. syyskuuta 2018 |  16. lokakuuta 2018 | 0,10 | 581 000 |
Henry on joutunut auto-onnettomuuteen ja hänen tulevaisuutensa kirurgina näyttää epävarmalta. Invernessissä vietetään Dawnin ja vauvan hautajaisia. Dawnin tytär Emma pitää Royta syyllisenä äitinsä kuolemaan. Matthew keskustelee Jamesin kanssa Georgiesta ja he pääsevät yhteisymmärrykseen, mutta Olivia on eri mieltä asiasta ja uhkaa erolla. Tuotantoyhtiöä haluaa option Annan romaaneihin. Elizabeth tuntee Ash Parkin vieraaksi juutalaisine tapoineen.

| 6x04 (61) | Jääräpäisyyttä / Against the Tide |  9. syyskuuta 2018 |  17. lokakuuta 2018 | 0,12 | 563 000 |
Sarah, George ja Jack epäilevät Stanin aiheuttaneen Henryn tieltä suistumisen ja ryhtyvät tutkimaan asiaa. Matthew'n pyynnöstä Elizabeth keskustelee Olivian kanssa Georgien taustan selvittämisestä ja saa tämän ajattelemaan asioita. Anna kertoo Henrylle raskaudestaan. Carolyn ja Delia suunnittelevat Prudencen taloa ja muistelevat menneitä. Doris päättää yrittää naittaa Harrya tietämättä tämän seksuaalisesta suuntautumisesta.

| 6x05 (62) | Näkemyseroja / Look Not in My Eyes |  16. syyskuuta 2018 |  18. lokakuuta 2018 | 0,13 | 625 000 |
Matthew ja Olivia saavat sairaalasta tietoja Georgien biologisesta äidistä, ja Olivia pelkää menettävänsä poikansa. Anna pohtii suostuako Henryn kosintaan vai kasvattaako lapsen yksin. Henryn sormen keskihermo on mennyt poikki auto-onnettomuudessa eikä hän pysty enää toimimaan kirurgina, jolloin Jack haastattelee Henryn tilalle tämän suosittelemaa sijaista, Neil Burtonia. Roy ja Emma tekevät sovinnon.

| 6x06 (63) | Selkä seinää vasten / Staring Down the Barrel |  23. syyskuuta 2018 |  19. lokakuuta 2018 | 0,12 | 602 000 |
Olivian jättämä Matthew palauttaa Elizabethille Douglasin talon avaimet ja sanoo suorat sanat, mikä saa Elizabethin miettimään asioita. Jack uhkaa menettää työpaikkansa, kun sairaalan kirurgin pestiä tavoitellut Neil Burton haluaakin sairaalan johtoon. Harry auttaa Henryä, ja he lähentyvät. Stan O'Rourke on hermoromahduksen partaalla ja välikohtaus Sarahin kanssa saa tämän raiteiltaan.

| 6x07 (64) | Uusia seikkailuja / New Adventures |  30. syyskuuta 2018 |  22. lokakuuta 2018 | 0,09 | 633 000 |
Sarah ja Roy keskustelevat Dorisin kanssa, joka on nähnyt Henryn ja Harryn suutelevan. Jack onnistuu neuvottelemaan Neil Burtonin kanssa uudenlaisesta sairaalasta, Dawn Briggsin terveysasemasta, jolla hän saa pitää työpaikkansa, mikä on pettymys Carolynille, joka haluaisi muuttaa Sydneyhyn. Carolyn pelkää suhteensa puolesta. Sarah tunnustaa Georgelle pahimmat pelkonsa. Roy aikoo myydä tilansa Harrylle. Olivia ja Georgie lähtevät matkalle.

| 6x08 (65) | Rakkautta ilmassa / Autumn Affairs |  7. lokakuuta 2018 |  23. lokakuuta 2018 | 0,11 | 640 000 |
Annan periaatteet joutuvat koetukselle, kun selviää, että naimaton äiti ei kelpaa Hollywoodiin. Prudence on ottanut Henryn asumaan taloonsa. Carolyn purkaa tuntojaan Delialle. Olivia ja Georgie ovat matkustaneet Jamesin ja Williamin luokse Cap-Ferratiin. Elizabeth osallistuu sapattiin. Jack sanoo suorat sanat Neil Burtonille. George saa työtarjouksen Israelin diplomaattikunnasta. Prudence järjestää juhlat.

| 6x09 (66) | Elämän lahja / Life Longs for Itself |  14. lokakuuta 2018 |  24. lokakuuta 2018 | 0,10 | 646 000 |
Neljä kuukautta myöhemmin, Jack ja Carolyn eivät ole edelleenkään väleissä Jackin nähtyä Carolynin ja Delian suutelevan juhlissa. Sarah ja Anna yrittävät saada heidät keskustelemaan. Annan kirjasta on tehty kuunnelma radioon. Olivia palaa Invernessiin avioerokäsittelyä varten ja kertoo kihlautuneensa Andrew Swansonin kanssa. Annan synnytys käynnistyy. Jack vetää sairaalassa miesten terapiaryhmää. Stan O'Rourken vaimo Sheila on palannut halvaantuneen miehensä luokse.

| 5x10 (67) | Kotia kohti / Reaching Home |  21. lokakuuta 2018 |  25. lokakuuta 2018 | 0,13 | 696 000 |
Kaksi kuukautta myöhemmin joulupäivänä 1959 Sarah ja George pitävät illanistujaiset lähipiirilleen. Jack kertoo päätöksestään lähteä takaisin Burmaan kohdatakseen sodan arvet. Joulun välipäivinä Carlyn tekee tunteensa selväksi Jackille ja haluavansa mennä mukaan. Sarah ja George valmistautuvat lähtöön Israeliin Georgen työn perässä. Uutenavuotena Blighit juhlivat lähipiirissä. Elizabeth paljastaa Sarahille olevansa parantumattomasti sairas. Henry ja Harry tunnustavat toisilleen rakkautta, kuten myös Carolyn ja Jack.  Uudenvuoden jälkeen näytetään kohtauksia henkilöiden elämästä ja samalla kerrotaan heidän tulevaisuudestaan: Elizabeth kuoli nukkuessaan vuonna 1963. Hän valitsi hautakiveensä tekstin: ”Elämä on suuri siunaus, tyytyväisenä kuoleminen vielä suurempi.”  Roy oli korvaamaton apu Ash Parkille ja Dawn Briggsin terveysasemalle kuolemaansa saakka vuonna 1975.  Lucky-koira haukkui viimeisen kerran 17-vuotiaana pää Royn syliin painettuna.  Emma opiskeli synnytyslääkäriksi. ”Hänen äitiään ei saatu pelastettua, mutta hän pelasti monia muita äitejä.”  Doris meni naimisiin Ash Parkin uuden työntekijän kanssa. ”Hän sai elää 20 vuotta aviossa ja nauttia ansaitsemastaan rakkaudesta.”  Leah meni naimisiin Larryn kanssa. Heidän tyttärensä meni naimisiin Frank Gibbsin pojan kanssa.  Jack ja Carolyn vierailivat Burmassa. Carolynista tuli ensimmäinen Invernessistä valittu naispuolinen parlamentin jäsen. Jack sai Order of Australia -ansiomitalin ponnisteluistaan maalaislääketieteen hyväksi. ”He kuolivat muutaman päivän sisällä toisistaan. Heidän rakkautensa oli ikuista.”  Anna eli onnellisen elämän, mutta ei mennyt uudestaan naimisiin. ”Anna sai yhden tyttären. Hänen muita lapsiaan olivat hänen lukuiset teoksensa.”  James ja Olivia pysyivät läheisinä aina vuoteen 1986 asti, jolloin James kuoli aidsiin.  Georgiesta tuli lainelautailumestari. Urheilu-uransa jälkeen hän meni mukaan Jamesin yritystoimintaan Euroopassa.  Andrew osoitti olevansa Olivian rakkauden arvoinen.  Henry ja Harry astuivat avioliittoon 9.1.2018 noin 90 vuoden iässä Australian laillistettua samaa sukupuolta olevien avioliitot.  George kuoli 80-vuotiaana. ”Hänen elämänsä osoitti, että kunnollisuus ei ole heikkoutta.” Davidista tuli Ash Parkin isäntä. Sarjan viimeisessä kohtauksessa näytetään Sarah kuolinvuoteellaan 104 vuoden iässä Davidin, Olivian ja Leahin ympäröimänä. Hänen yöpöydällään on menestysteos A Place to Call Home, jonka on kirjoittanut Samantha Swanson.